Diari Oficial de la Generalitat Valenciana


Sumari del DOGV 6274, del 25-05-2010 (2010/5939)

DECRET 87/2010, de 21 de maig, del Consell, pel qual s'establixen les condicions tècniques i normatives per a l'ús de la Plataforma de Facturació Electrònica de la Generalitat, Ge-factura.
--------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/2010/05/21/87/dof/vci/html**

### Dades del document

Número de DOGV
:   6274

Data del DOGV
:   25-05-2010

Secció del DOGV
:   I. DISPOSICIONS GENERALS

Número del document
:   2010/5939


Data del document
:   21-05-2010

Organisme emissor
:   Conselleria d'Economia, Hisenda i Ocupació

Tipus de document
:   Decret

Anàlisi jurídica

 Descriptors 

:   * nova tecnologia
    * telemàtica
    * canvi tecnològic
    * legislació
    * facturació
    * proveïdor
    * comerç electrònic
    * despesa

DECRET 87/2010, de 21 de maig, del Consell, pel qual s'establixen les condicions tècniques i normatives per a l'ús de la Plataforma de Facturació Electrònica de la Generalitat, Ge-factura. [2010/5939]  
ÍNDEX  
Preàmbul  
Capítol I. Disposicions generals  
Article 1. Objecte  
Article 2. Accés a Ge-factura  
Article 3. Àmbit d'aplicació  
Capítol II. Sistemes de gestió i accés de proveïdors  
Article 4. Requisits tècnics i administratius  
Article 5. Procediment d'alta de proveïdors en Ge-factura  
Article 6. Procediment de baixa de proveïdors en Ge-factura  
Article 7. Modificació de dades en Ge-factura  
Capítol III. Condicions tècniques per a la remissió de factures  
Article 8. Aprovació del format Ge-factura  
Article 9. Condicions tècniques de les factures trameses electrònicament a Ge-factura  
Capítol IV. Format imprés de la factura  
Article 10. Tramitació per mitjà de còpia impresa  
Capítol V. Cessió de crèdits  
Article 11. Dades de la cessió de crèdits en la factura electrònica  
Article 12. Documentació acreditativa de la cessió de crèdits  
Capítol VI. Garanties  
Article 13. Garanties en la tramitació electrònica i interacció amb Ge-factura  
Disposició addicional primera. Prestació del consentiment per a la recepció de factures per mitjans electrònics pels departaments de l'administració de la Generalitat  
Disposició addicional segona. Prestació del consentiment per a la recepció de factures per mitjans electrònics per les entitats i organismes de l'article 3  
Disposició final primera. Habilitació per al desplegament i execució del decret  
Disposició final segona. Impuls de la tramitació electrònica en el circuit economicoadministratiu  
Disposició final tercera. Entrada en vigor  
Annex I. Descripció del format Ge-factura  
Annex II. Dades necessàries per a l'alta dels proveïdors en la plataforma  
PREÀMBUL  
El procés de modernització en què estan immerses les administracions públiques a l'aplicar les noves tecnologies als seus sistemes de gestió va ser estimulat, en el marc de la contractació amb el sector públic, per la Llei 56/2007, de 28 de desembre, de Mesures d'Impuls de la Societat de la Informació.  
La Llei 30/2007, de 30 d'octubre, de Contractes del Sector Públic, exigix que en el procediment de contractació les manifestacions de voluntat de les empreses licitadores o contractistes que tinguen efectes jurídics siguen autenticades per mitjà de firma electrònica reconeguda d'acord amb la Llei 59/2003, de 19 de desembre, de Firma Electrònica.   
El Reial Decret 1496/2003, de 28 de novembre, que va aprovar el reglament que regula les obligacions de facturació, reconeix el valor legal de les factures emeses electrònicament, sempre que els mitjans electrònics utilitzats en la transmissió garantisquen l'autenticitat de l'origen i la integritat del seu contingut i el destinatari de les factures done el seu consentiment de forma expressa a la seua recepció.  
La societat valenciana dóna mostres constants del seu interés per utilitzar tecnologies de la comunicació i informació en les seues relacions amb l'administració i és en eixe marc en què el Consell, coneixedor d'eixa exigència, atenent el que disposa la disposició final quarta de la Llei 3/2010, de 5 de maig, de la Generalitat, d'Administració Electrònica de la Comunitat Valenciana, i continuant la seua política de promoció de l'administració electrònica autonòmica, posa en marxa la Plataforma de Facturació Electrònica de la Generalitat, Ge-factura.  
És objecte d'este decret regular les condicions per a l'accés i ús a la Plataforma Ge-factura, així com prestar el consentiment que permeta dotar de validesa l'enviament de factures electròniques als departaments de l'administració de la Generalitat. Així mateix, en l'article 3 es preveu que les entitats, les empreses i la resta de sector públic de la Generalitat, altres institucions d'autogovern, universitats i entitats locals de la Comunitat Valenciana, puguen adherir-se a la seua utilització. El Consell promou esta opció conscient de la importància de coordinar mecanismes que permeten la facturació electrònica dels proveïdors de qualsevol administració pública valenciana a través de vies unificades.  
Per tot això, en virtut dels articles 18.f i 33 de la Llei del Consell, consultats el Consell de Cambres Oficials de Comerç, Indústria i Navegació de la Comunitat Valenciana i la Confederació d'Organitzacions Empresarials de la Comunitat Valenciana, a proposta del conseller d'Economia, Hisenda i Ocupació, conforme amb el Consell Jurídic Consultiu de la Comunitat Valenciana, i amb la deliberació prèvia del Consell, en la reunió del dia 21 de maig de 2010,  
DECRETE  
CAPÍTOL I  
Disposicions generals  
Article 1. Objecte  
1. El present decret té com a objecte establir les condicions tècniques i normatives per a l'expedició de factures electròniques a través de la Plataforma de Facturació Electrònica de la Generalitat, denominada Ge-factura, així com regular el procediment per a l'accés i ús a la dita plataforma i aprovar el format Ge-factura.  
2. La Plataforma de Facturació Electrònica de la Generalitat permet que els proveïdors envien les seues factures per mitjans electrònics i que puguen ser gestionades amb posterioritat en el procediment administratiu i economicopressupostari, en la mesura que els sistemes d'informació ho permeten.  
3. L'aplicació d'este decret s'ajusta a la regulació sobre facturació i administració electrònica vigent.  
Article 2. Accés a Ge-factura  
1. La Plataforma de Facturació Electrònica de la Generalitat, Ge-factura, amb les funcionalitats previstes en el present decret, es troba operativa i accessible en la seu electrònica o portal institucional en Internet de la Generalitat, .  
2. Així mateix, la informació i els servicis que oferix la Plataforma Ge-factura es troben disponibles a través de l'adreça electrònica diferenciada , al seu torn també accessible i integrada dins de la seu electrònica o portal institucional en Internet de la Generalitat, .  
Article 3. Àmbit d'aplicació  
1. El present decret s'aplicarà a l'administració de la Generalitat i a les seues entitats autònomes.  
2. Les empreses i la resta de sector públic de la Generalitat, institucions d'autogovern de l'article 20.3 de l'Estatut d'Autonomia de la Comunitat Valenciana i les Corts podran adherir-se a la Plataforma Ge-factura a través del mecanisme que en cada cas pertoque en funció de la utilització que se'n faça.  
3. Les universitats públiques i entitats locals de la Comunitat Valenciana podran utilitzar la Plataforma de Facturació Electrònica de la Generalitat per mitjà de la subscripció de l'instrument que pertoque.  
CAPÍTOL II  
Sistemes de gestió i accés de proveïdors  
Article 4. Requisits tècnics i administratius  
Els proveïdors que desitgen facturar electrònicament hauran de complir els requisits tècnics i administratius que s'establixen en el present decret i que es concreten per a cada un dels àmbits d'aplicació de l'article 3.  
Article 5. Procediment d'alta de proveïdors en Ge-factura   
1. Els proveïdors que desitgen facturar electrònicament a l'administració de la Generalitat i a la resta d'organismes i entitats de l'article 3 hauran de donar-se d'alta en la Plataforma de Facturació Electrònica de la Generalitat.   
2. L'alta es podrà realitzar:  
a) Electrònicament, introduint-hi necessàriament les dades que consten en l'annex II, per mitjà dels mitjans electrònics d'identificació admesos legalment als quals es donarà publicitat en l'adreça electrònica .  
b) Per mitjà de la presentació de la sol·licitud, disponible en l'adreça electrònica , en un registre administratiu, de conformitat amb el que establix l'article 38.4 de la Llei de Règim Jurídic de les Administracions Públiques i del Procediment Administratiu Comú, junt amb la documentació i la resta de requeriments necessaris per a completar l'alta, als que es donarà publicitat igualment en la direcció electrònica diferenciada .  
3. El proveïdor donat d'alta rebrà per mitjans electrònics l'autorització i les dades necessàries per a l'accés a l'ús de la Plataforma Ge-factura.  
Article 6. Procediment de baixa de proveïdors en Ge-factura  
1. Els proveïdors donats d'alta en la plataforma podran donar-se de baixa quan ho consideren oportú per mitjà de la corresponent sol·licitud de baixa disponible en la direcció electrònica .  
2. La sol·licitud de baixa es presentarà per alguna de les vies habilitades per a donar-se d'alta.  
3. Quan es produïsquen modificacions que afecten la validesa legal de les relacions de facturació electrònica amb l'administració de la Generalitat i la resta d'organismes i entitats de l'article 3 s'haurà d'instar, per part del proveïdor, la baixa i l'alta subsegüent.  
4. Una vegada rebudes les sol·licituds de baixa, la sotssecretaria de la conselleria competent en matèria d'hisenda realitzarà les actuacions necessàries per a efectuar la baixa del proveïdor i li comunicarà electrònicament la data des que esta siga efectiva.   
5. Les administracions i entitats de l'article 3 podran sol·licitar d'ofici a la sotssecretaria de la conselleria competent en matèria d'hisenda que tramite la baixa dels proveïdors que indiquen quan hagen concorregut, en els seus àmbits respectius, circumstàncies que ho justifiquen i que s'establiran en el desplegament d'este decret.   
6. La baixa de proveïdors en la plataforma suposarà un canvi en el suport de transmissió de les factures que es trameten a la Generalitat amb posterioritat. Les presentades a través de la Plataforma Ge-factura fins al moment d'efectivitat de la baixa continuaran sent vàlides i eficaces.  
Article 7. Modificació de dades en Ge-factura  
Per a modificar les dades contingudes en la Plataforma de Facturació Electrònica de la Generalitat, sempre que no es tracte dels supòsits arreplegats en l'article 6, s'habilitaran els mecanismes adequats en la mateixa plataforma.  
CAPÍTOL III  
Condicions tècniques per a la tramesa de factures  
Article 8. Aprovació del format Ge-factura  
1. Les factures electròniques trameses a l'administració de la Generalitat i la resta d'organismes i entitats de l'article 3 hauran de trobar-se en el format Ge-factura, el contingut del qual es determina en l'annex I d'este decret.   
2. Per a determinats sectors productius les peculiaritats del qual ho aconsellen, podrà relacionar-se informació detallada associada a la factura per mitjà d'annex en un format estructurat de dades que permeta ser tractat electrònicament. La publicitat d'estos sectors i formats es realitzarà a través de la direcció electrònica .  
Article 9. Condicions tècniques de les factures trameses electrònicament a Ge-factura  
1. L'autenticitat de l'origen i integritat del contingut de les factures electròniques que tinguen per destinatari a les administracions i entitats de l'article 3, en l'àmbit de la contractació administrativa, es garantirà per mitjà de l'exigència de firma electrònica reconeguda, conforme amb la Llei 59/2003, de 19 de desembre, de Firma Electrònica.   
2. El llistat de certificats admesos, així com les diverses modalitats de firma de les factures que s'establisquen, serà publicat i es mantindrà actualitzat en l'adreça electrònica .  
3. El proveïdor podrà delegar en tercers l'enviament i/o firma electrònica de les seues factures electròniques. Esta delegació ha d'autoritzar-se en la sol·licitud d'alta com a usuari de Ge-factura regulada en l'article 5.  
CAPÍTOL IV  
Format imprés de la factura  
Article 10. Tramitació per mitjà de còpia impresa  
1. La factura original és la factura tramesa electrònicament. No obstant això, es podran emetre còpies autèntiques vàlides amb codi segur de verificació que tindrà l'eficàcia legal prevista en l'article 46 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Es conservarà la mencionada factura original en poder de l'administració als efectes de poder comprovar la veracitat de la còpia impresa a través de la coincidència del codi segur de verificació amb el corresponent en la Plataforma Ge-factura.  
2. La còpia impresa amb codi segur de verificació serà el format únic d'impressió vàlida per a la seua tramitació en el circuit economicoadministratiu de l'administració de la Generalitat o dels altres organismes i entitats de l'article 3.  
CAPÍTOL V  
Cessió de crèdits  
Article 11. Dades de la cessió de crèdits en la factura electrònica  
La inclusió en el mateix document de la factura de les dades rellevants relatives a la cessió de crèdits es realitzarà en el conjunt de camps reservats al factoring dins del format Ge-factura, descrit en l'annex I. Junt amb els anteriors, també s'hi inclouran, si és el cas, les dades registrals que identifiquen l'escriptura corresponent per la qual es va atorgar la cessió de crèdits.  
Article 12. Documentació acreditativa de la cessió de crèdits   
1. Les dades de cada cessió de crèdits, contracte de factoring o endós, així com l'anotació de la cessió, a partir de la qual aquella desplega els seus efectes en l'àmbit de l'administració de la Generalitat, s'anotaran electrònicament als efectes de la gestió administrativa i economicopressupostària.  
2. En les cessions de crèdits que afecten l'import d'una sola factura, i que prèviament no s'hagen anotat electrònicament, la factura haurà de dur adjunt el document públic o privat en què s'instrumente la cessió i que siga suficient en dret per a obligar a les parts, i s'haurà de presentar bé en paper en un registre administratiu, de conformitat amb el que establix l'article 38.4 de la Llei de Règim Jurídic de les Administracions Públiques i del Procediment Administratiu Comú, bé adjunt a la factura electrònica en el seu enviament, com un document annex d'esta firmat electrònicament.   
Els formats admesos d'estos documents annexos seran publicats en l'adreça electrònica .   
CAPÍTOL VI  
Garanties  
Article 13. Garanties en la tramitació electrònica i interacció amb Ge-factura  
1. Els sistemes de comunicacions per a l'intercanvi i emmagatzemament d'informació garantiran de forma raonable, segons l'estat de la tècnica, la integritat de les dades transmeses i que només els proveïdors i els òrgans competents hi puguen tindre accés, d'acord amb el que establix l'article 17 del Decret 96/1998, de 6 de juliol, del Consell, pel qual es regula l'organització de la funció informàtica, la utilització dels sistemes d'informació i el Registre de Fitxers Informatitzats en l'àmbit de l'administració de la Generalitat.  
2. Totes les factures rebudes seran registrades electrònicament d'entrada o eixida, si és el cas, en qualsevol de les unitats registrals del Registre Electrònic de la Generalitat habilitades per a això o en les corresponents de la resta d'administracions i entitats de l'article 3, a efectes de controlar el còmput de terminis en la gestió del pagament.  
DISPOSICIONS ADDICIONALS  
Primera. Prestació del consentiment per a la recepció de factures per mitjans electrònics pels departaments de l'administració de la Generalitat  
1. Es presta el consentiment perquè els departaments de l'administració de la Generalitat reben factures electròniques, en els termes establits en este decret.  
2. Des de la data d'entrada en vigor del present decret, el consentiment serà efectiu en els departaments de l'administració de la Generalitat que consten en la relació que es farà pública i es mantindrà actualitzada en l'adreça electrònica .  
3. Cada una de les conselleries establirà un calendari d'incorporació dels seus òrgans a la dita relació en la mesura que organitzativament el seu titular ho considere oportú.  
4. En tot cas, la totalitat dels departaments de l'administració de la Generalitat hauran d'estar en disposició de ser destinataris de factures electròniques abans de l'1 de gener de 2011.  
Segona. Prestació del consentiment per a la recepció de factures per mitjans electrònics per les entitats i organismes de l'article 3  
1. Les administracions i entitats de l'article 3 hauran de prestar expressament per mitjà escrit el seu consentiment per a la recepció de factures electròniques a través de la Plataforma de Facturació Electrònica de la Generalitat.  
2. Una vegada prestat el consentiment, l'enviaran a la sotssecretaria de la conselleria competent en matèria d'hisenda que, amb l'autorització prèvia, establirà conjuntament amb l'entitat o organisme el calendari d'incorporació a la Plataforma de Facturació Electrònica de la Generalitat.  
3. La difusió de les administracions i entitats de l'article 3 que hagen prestat el seu consentiment es realitzarà a través de l'adreça electrònica , per mitjà de la seua habilitació en la plataforma, així com en les seus electròniques d'estes administracions i entitats, si així ho determinen, o per mitjà de la utilització d'altres mecanismes de difusió.  
DISPOSICIONS FINALS  
Primera. Habilitació per al desplegament i execució del decret  
1. Es faculta la conselleria competent en matèria d'hisenda a dictar els actes i adoptar les mesures oportunes per al desplegament i l'aplicació del que disposa el present decret i els seus annexos.   
2. Així mateix en el desplegament d'este decret s'establiran els col·lectius de persones jurídiques o físiques que, per raó de la seua capacitat econòmica o tècnica, dedicació professional o altres motius acreditats, hagen de comunicar-se exclusivament amb l'administració de la Generalitat en l'àmbit de la facturació electrònica a través de la Plataforma Ge-factura.  
Segona. Impuls de la tramitació electrònica en el circuit economicoadministratiu  
L'administració de la Generalitat impulsarà l'adaptació dels seus sistemes d'informació per a realitzar electrònicament la totalitat de la tramitació economicoadministrativa de les factures.  
En concret, els nivells directius amb competència en matèria de patrimoni, contractació, pressupost, despeses i tresoreria, així com la Intervenció General, adoptaran les mesures i dictaran les instruccions necessàries per a afavorir eixe impuls i dotaran de validesa jurídica als actes i procediments realitzats electrònicament per al tractament de les factures.  
Tercera. Entrada en vigor  
El present decret entrarà en vigor l'endemà de la publicació en el Diari Oficial de la Comunitat Valenciana.   
València, 21 de maig de 2010  
El president de la Generalitat,  
FRANCISCO CAMPS ORTIZ  
El conseller d'Economia, Hisenda i Ocupació,  
GERARDO CAMPS DEVESA  
ANNEX I  
Descripció del format Ge-factura  
El format de la Generalitat per a la recepció de factures electròniques es denomina Ge-factura.  
Sense perjuí que s'adopten altres formats d'àmplia implantació definits per organitzacions d'estandardització globals, el format Ge-factura es basa en el format facturae, aprovat per l'Ordre PRE/2971/2007, de 5 d'octubre, sobre l'expedició de factures per mitjans electrònics quan el destinatari d'estes siga l'administració general de l'Estat o organismes públics vinculats o que en depenen i sobre la presentació davant de l'administració general de l'Estat o els seus organismes públics vinculats o que en depenen de factures expedides entre particulars (BOE núm. 247, del dia 15).  
Els matisos i les peculiaritats respecte del format facturae genèric es publicaran en l'adreça electrònica , i es mantindran actualitzats per a ser consultats pels usuaris.  
ANNEX II  
Dades necessàries per a l'alta dels proveïdors en la plataforma  
- Nom de la persona física o raó social de la persona jurídica.  
- NIF, NIE o VAT del proveïdor.  
- Adreça postal del proveïdor:  
Tipus de via, nom de la via, número, lletra, escala, pis, porta.  
Codi Postal.  
Municipi.  
Província.  
Estat.  
- Dades relatives a la representació, si és el cas: nom i NIF del representant.  
- Dades de contacte del proveïdor:   
Telèfon.  
Fax.  
A/e: adreça de correu electrònic de la persona de contacte del proveïdor.  
- Dades del tercer en el cas que el proveïdor delegue en este la firma de les seues factures:  
NIF.  
Nom/Raó social.


Còpia Permalink ELI